
REPUBLIKA HRVATSKA					
TRGOVAČKI SUD U SPLITU
STALNA SLUŽBA U DUBROVNIKU
Dubrovnik, Dr. A. Starčevića 23
        R E P U B L I K A   H R V A T S K A 

    R J E Š E N J E

Trgovački sud u Splitu, Stalna služba u Dubrovniku, po sudskom savjetniku Petroneli Jakobušić, u skraćenom stečajnom postupku povodom zahtjeva Financijske agencije, Regionalni centar Split, Podružnica Dubrovnik za pokretanje skraćenog stečajnog postupka nad dužnikom TENISKI KLUB LIBERTAS, Dubrovnik, Lichtensteinov put 10, OIB: 37582882668, 25. kolovoza  2016. godine 

r i j e š i o   j e 

Odbacuje se prijedlog za pokretanje skraćenog stečajnog postupka nad dužnikom TENISKI KLUB LIBERTAS, Dubrovnik, Lichtensteinov put 10, OIB: 37582882668.

					    Obrazloženje

Financijska agencija, Regionalni centar Split, Podružnica Dubrovnik, podnijela je ovom sudu 11. travnja 2016. godine prijedlog za provedbu skraćenog stečajnog postupka nad dužnikom dužnikom TENISKI KLUB LIBERTAS, Dubrovnik, Lichtensteinov put 10, OIB: 37582882668, u kojem navodi da dužnik na dan 27. svibnja 2016. godine dužnik u Očevidniku redoslijeda plaćanja ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 5.405,46 kuna, te da nema zaposlenih, kao i da ima otvoren  račun kod  kod  OTP Banka Hrvatska d.d broj: HR3024070001100310186.

	U smislu čl. 428. Stečajnog zakona (NN br. 71/15 dalje: SZ-a) sud će provesti skraćeni stečajni postpak  nad pravnom osobom ako su ispunjene sljedeće pretpostavke: ako nema zaposlenih,  ako u Očevidniku redoslijeda plaćanja ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke  za pokretanje  drugog postupka radi brisanja iz sudskog registra.

	Iz dostavljene Potvrde o neizvršenim osnovama za plaćanje  FINE, Sektor poslovne mreže, RC Split, Podružnica Dubrovnik od 24. kolovoza 2016. godine za dužnika TENISKI KLUB LIBERTAS, Dubrovnik, Lichtensteinov put 10, OIB: 37582882668,  proizlazi da dužnik u Očevidniku redoslijeda za plaćanje na dan 19. kolovoza  2016. godine ima evidentiranih neizvršenih osnova za plaćanje u neprekinutom razdoblju od 0 dana.
 
	 S obzirom da iz stanja spisa proizlazi da dužnik u Očevidniku redoslijeda za plaćanje nema evidentiranih neizvršenih osnova za plaćanje u neprekidnom razdoblju od 120 dana, to nisu kumulativno ispunjene pretpostavke za vođenje skraćenog stečajnog postupka u smislu čl. 428. SZ-a, radi čega je odlučeno kao u izreci.
	
U Dubrovniku, dana 25. kolovoza 2016. godine
									Sudski savjetnik:

									Petronela Jakobušić, v.r.
POUKA O PRAVNOM LIJEKU:
Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi ovom sudu, pismeno u tri primjerka. O žalbi odlučuje sudac pojedinac ovog suda (čl. 436. st. 1. i 2. SZ-a). O žalbi protiv odluke suca u prvom stupnju odlučuje Visoki trgovački sud Republike Hrvatske. 

DN-a:
· predlagatelju, 
· dužniku,
· mrežna stranica e-oglasna ploča.

